و باهاریم بؤیله سینه . . .
باهار گلدی آنجاق آمانیم یوخ ، قراریم یوخ ، روزگارلارا ساریلار اوره ییم دئییل یئرینده ، اته ییم بوش ، واختیم بوش ! باهار گلدی آنجاق نه قارانقوش نه نغمه . باخچالاریم بوراخیلمیش ، گولدانلاریم بوش و خیاللاریم اوزاقلاردا هله ده ایتگین، هله ده سورگون ! نه دایاناجاغیم نه قاتاریم نه گله نیم یوخ !
یازیلاریمین یازغی سینا دالمیشام ، قالیق مکتوبلاریما و ایچینده اوخونولمامیش میصراعلارا ! من ندن بو اوچوروملاری آدلامادیم و اؤتمه دیم بو بوش ورقلردن! اوره ییم آچیلماز قاپی لاریم کیمی ، مادام کی ، یئنی هاوالار دولماییب باشیما و اؤتمه ییب گؤزلریمدن یاشیل چیراغلار ! باهار گلدی آنجاق قوپماز سطیرلریمدن اسکی تیکانلار و گولمز قارشیمدا کی تابلودا توتک چالان قیزجیغاز و سوزمـــــز ایرماغیندا کی قاییق ! آمانیم یوخ ، قراریم یوخ ، توتوشار بیتمک بیلمه یین یارالاریمدا سئودا ، و باهاریم بؤیله سینه توکنـــــــــر .
روحومدان لیمانلار کئچیر ، گئتمک ، گئتمک ، اوزاقلاشماق و اوکیانلارین و بوزلاق آدالارین سوکوتوندا سئویشمک ! ای هئی اوزاقلارا اوچان اوچاقلار ، ای هئی قورتاریلمیش یوردلارا اسن قانادلار ، داریخیرام ! داریخیرام بیر تومورجوق بئله وورمایان دیوارلاریندا ، دامـــلاریندا بو شه هه رین ، داریخیرام تارسیز سالون لاریندا ! رنگ سیز قالدیریملاریندا ! بیری وارمی اللریمی سمفونی لره تاپشیرسین !
ارسطو مجرد
azb_Arab azb_Arab azb_Arab azb_Arab kas_Arab